Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Esaya 25:1-12
25 Mwe Yehova, ni mwe Lesa wandi.+ Ndemutasha,+ ndelumbanya ishina lyenu,+ pantu mwacita ifipesha amano,+ mwalicita ifyo mwapangile+ ukufuma ku nshiku sha kubangilila, kabili mucita ifintu ne cishinka+ kabili ne cine.+2 Pantu mwalenga umusumba ukuba umwina wa mabwe, umusumba we linga ukuba icabongololwa, mwalenga ulupungu lwa kwikalamo abeni ukukanaba umusumba, kabili tawakakuulwe na kabili umuyayaya.+3 E mulandu wine abantu abakosa bakamucindikila; aba mu musumba wa nko sha lucu, bakamutiina.+4 Pantu ni mwe umwa kubelama, umwa kufisama umupiina ilyo alecula,+ umwa kuuba imfula iikalamba, icintelelwe+ ku cikabilila, ilyo umwela wa ba buluku uli nge mfula iikalamba iilelokela ku cibumba.5 Mulapwisha icongo ca beni, ifyo mupwisha icikabilila ku cintelelwe ce kumbi+ mu calo umwabula amenshi. Ulwimbo lwa ba buluku lulatalalikwa.+6 Kabili Yehova wa mabumba akapekanishisha abantu bonse,+ muli ulu lupili,+ umutebeto wa fyanona,+ umutebeto wa mwangashi uwa pa fiseekwa, uwa fyanona ifyaisulamo ubufyompo,+ umutebeto wa mwangashi+ uwa pa fiseekwa, uwasuuswa.+7 Kabili muli ulu lupili akamina ica kukupa icikupa abantu bonse,+ ne nsalu yapikulwa iyakupa inko shonse.8 Kabili akamina imfwa umuyayaya,+ kabili Shikulu Mulopwe Yehova akafuuta ifilamba ku menso yonse.+ Kabili akafumya ukuseebana kwa bantu bakwe pano isonde ponse,+ pantu Yehova umwine nasosa.9 Kabili muli ubo bushiku umuntu akatila: “Moneni! Uyu e Lesa wesu.+ E o twacetekela,+ kabili akatupususha.+ Uyu ni Yehova.+ E o twacetekela. Natusekelele no kwanga mu kupususha kwakwe.”+10 Pantu ukuboko kwa kwa Yehova kukekala pali ulu lupili,+ kabili icalo ca Moabu cikanyantaulwa+ mu ncende ya ciko nga filya umwina wa mpimbili unyantaulwa mu mafi ya ng’ombe.+11 Kabili akafungulula amaboko yakwe mu kati ka ciko filya uuleowa afungulula amaboko pa kuti owe, kabili akaceefya amatutumuko+ ya ciko no kuboko kwakwe ukwangufyanya.12 Kabili umusumba uwacingililwa, na malinga yobe aya kucingilila ayatali, akawisha; akauwisha pe sonde, pa lukungu.+
bem_Latn bem_Latn bem_Latn bem_Latn